Miközben az egyetemen tanult, az İTV (İctimai Televiziya və Radio Yayımları Şirkəti, azerbajdzsáni kereskedelmi csatorna) kiválasztotta, hogy Arash-al a 2009-es Eurovíziós Dalfesztiválon képviselje saját hazáját. AySel volt az első női énekesnő, aki képviselte Azerbajdzsánt az Eurovíziós Dalfesztiválon. 2009. május 16-án 207 ponttal lettek harmadikok az izlandi Yohanna és a győztes norvég, Alexander Rybak mögött. AySel és Arash a 4. ESC Radio Awards győztese lett, a legjobb csoport kategóriában. 2009. május 28-án bejelentette, hogy Arashsal egy európai koncertturnén vesz részt, és olyan országokban adnak koncertet, mint Görögország, Svédország és Oroszország. Miután visszatért turnéjáról, bejelentette, hogy Arash segít neki lemeze elkészítésében, amelyet a Sonny BMG és a Warner Music is támogat.